སད་མི་མི་བདུན་རབ་ཏུ་བྱུང་ནས་སམ་ཡང་ན་རྗེ་འབངས་ཉེར་ལྔ་ནས་གོས་དཀར་ལྕང་ལོ་འཆང་བའི་སྡེ་དར་ནས་བཟུང་ལོ་རྒྱུས་ནང་ཆོས་ཕྱོགས་ཀྱི་ནང་ཁུལ་དོན་གནད་ཐད་སྲིད་གཞུང་གིས་སྟངས་འཛིན་བྱེད་མི་ཐུབ་པའི་ཉམས་མྱོང་ཚང་མར་མངོན་སུམ་དུ་གྱུར་ཡོད།བཙན་བྱོལ་གཞུང་གིས་རང་སྲིད་རང་སྐྱོང་གི་བསམ་འཆར་ནང་ཆོས་ཀྱི་སྒྲིག་འཛུགས་དང་སྲིད་ཀྱི་སྒྲིག་འཛུགས་ཁ་ཁར་དབྱེ་འདོད་འཁོད་པ་དེ་ནི།ཆོས་ལུགས་སྲུང་སྐྱོབ་ཐད་སྤྱི་ཡོངས་ཀྱི་འགན་ཁུར་དགོས་པ་ཙམ་ལས།དེའི་བྱེད་སྒོ་ཚང་མས་བཅའ་ཁྲིམས་ལ་ལྟོས་ཆོག་པའི་ཚིག་ཙམ་ཡང་གསུངས་མི་འདུག་པ་དེ་ཡང་གནད་དོན་འདིའི་སྒྲུབ་བྱེད་དུ་འགྲོ་ལ།དེ་ནི་ཆོས་གཞུང་རང་གི་གཏན་འབེབས་ལ་ཁྲིམས་འཆར་ལྟར་བཟོ་བཅོས་རྒྱག་ཆོག་པར་སེམས་པ་ནི་གཞུང་ལུགས་ལ་ཤིན་ཏུ་ནས་རྨོངས་བས་རེད།མ་ཟད་ཉིན་གཅིག་སྐུ་ཞབས་ལིའུ་པིང་ལྟ་བུས་བོད་མི་རིགས་ཀྱི་ཚབ་མཚོན་དུ་གྱུར་བའི་རྒྱུ་འབྲས་དྲང་སྲོལ་གྱི་ཞགས་རྩི་དེའང་བཅའ་ཁྲིམས་ཀྱི་སྔོན་འགྲོའི་ཆ་རྐྱེན་འོག་བརྩི་དགོས་པ་རེད་ཅེས་གསུངས་མི་སྲིད་པ་ཅི་ལ་ཡོད།